கேள்வி: சாதிய ஒடுக்குமுறை என்பது என்ன?
பதில்: ஒருவர் சாதி அடிப்படையில் ஒடுக்குமுறைக்கு, மனித உரிமை மீறல், பாகுபாடு உட்படுதல் சாதிய ஒடுக்குமுறை அகும். தெற்காசியாவில் சாதிய ஒடுக்குமுறையால் பெரும்பான்மை மக்கள் நெடுங்காலமாக பாதிக்கப்பட்டு வருகிறார்கள். இவை வெளிப்படையான தீவிர வன்முறையான ஒடுக்குமுறைகள், சமூக நிறுவனக் கட்டமைப்புகளின் ஊடாக நடைபெறும் ஒடுக்குமுறைகள், நுண் ஒடுக்குமுறைகள் என்று பல வகைகளில் அமைகின்றன.
கேள்வி: சாதிய ஒடுக்குமுறை - அரசியல் ஒடுக்குமுறை குறித்து விரிவாக சொல்லுங்கள்.
பதில்: தெற்காசிய நாடுகளில், குறிப்பாக இந்தியாவில் உயர் அதிகார நடுவங்கள் பெரும்பாலனவை தொடர்ந்து உயர்ந்த சாதியினராலேயே பெரிதும் கட்டுப்படுத்தப்படுகிறன.[http://shodhganga.inflibnet.ac.in/bitstream/10603/3691/12/12_chapter%206.pdf POLITICAL PARTICIPATION OF DALITS IN NAWANSHEHAR AND PATIALA] எனினும் மக்களாட்சி, இட ஒதுக்கீடு, தாழ்த்தப்பட்டவர்களின் அரசியல் கட்சிகள் இயக்கங்கள் ஆகியன இந்த ஆதிக்கத்தை குறைத்துள்ளன.
கேள்வி: சாதிய ஒடுக்குமுறை - சட்டம் , நீதிமன்ற தீர்ப்புகளில் பாகுபாடு என்பது என்ன?
பதில்: * ஆங்கிலேயர் ஆட்சியில் குற்றப் பரம்பரைச் சட்டம் மூலம் பட்டியல் தயாரிக்கப்பட்டு அந்தச் சமூகங்களைச் சேர்ந்த ஆண்கள் காலையிலும் மாலையிலும் காவல்நிலையம் வந்து கைநாட்டு வைத்துவிட்டுப் போக வேண்டும், ஆணையிடப்படும்போது காவல்நிலைய வாசலிலேயே இரவைக் கழிக்க வேண்டும் என்ற ஆணை பிறப்பிக்கப்பட்டிருந்தது. * கீழ வெண்மணியில் 44 தலித் விவசாயத் தொழிலாளிகள் கீழ்வெண்மணிப் படுகொலைகள் வழக்கில், குற்றம் சாட்டப்பட்டவர்கள் மரியாதைக்குரிய சமூகத்தைச் சேர்ந்தவர்கள், அவர்கள் இப்படிப்பட்ட குற்றங்களில் ஈடுபடமாட்டார்கள் என்ற விளக்கத்தின் பேரில்தான், நிலவுடைமையாளர்களையும் அவர்களதுஅடியாட்களையும் நீதிமன்றம் விடுதலை செய்தது. * 2010இல் காஞ்சிபுரம் கோவில் ஒன்றில் நடந்த கொலை, திருட்டு தொடர்பான வழக்கில் குற்றம் சாட்டப்பட்ட 5 பேர் குறிப்பிட்ட சாதியைச் சேர்ந்தவர்கள், அந்தச் சாதியினர் பரம்பரையாகவே குற்றச் செயல்களில் ஈடுபடு கிறவர்கள்தான் என்று அந்த நீதிபதி கருதிய தால், அவர்களுக்கு ஆயுள்சிறைத்தண்டனை விதித்து 2015இல் தீர்ப்பளித்தார்.